ΓΡΑΠΤΗ ΕΡΩΤΗΣΗ E-3653/00

υποβολή: Elly Plooij-van Gorsel (ELDR) προς την Επιτροπή

(23 Νοεμβρίου 2000)

Θέμα: Ολλανδικός νόμος περί μέσων ενημέρωσης και όροι ανταγωνισμού μεταξύ δημοσίων και ιδιωτικών (εμπορικών) ραδιοφωνικών σταθμών

Το άρθρο 82 στ) του ολλανδικού νόμου περί μέσων ενημέρωσης απαγορεύει σε εμπορικούς φορείς ραδιοτηλεοπτικών μεταδόσεων να συμμετέχουν ταυτόχρονα σε περισσότερες από μία δέσμες συχνοτήτων και τούτο για να αποτραπεί η συγκέντρωση δύναμης σε (εμπορικούς) ραδιοφωνικούς σταθμούς. Οι σταθμοί αυτοί, σε αντίθεση με τη δημόσια ραδιοτηλεόραση, δεν μπορούν να προσφέρουν συνδυασμούς χρόνων μετάδοσης για διαφημίσεις. Ωστόσο, οι δημόσιοι ραδιοφωνικοί σταθμοί προσπορίζονται, μέσω συνδυαστικών πωλήσεων, το 42 % των συνολικών δαπανών της αγοράς για διαφημίσεις στο ραδιόφωνο. Τούτο συμβαίνει διότι οι πέντε ραδιοφωνικοί σταθμοί ακολουθούν κοινή τακτική πωλήσεων και προσφέρουν στους διαφημιστές συνδυασμούς χρόνων μετάδοσης στους διαφορετικούς σταθμούς. Η δημόσια ραδιοφωνία, χάρις στον δημοφιλή ραδιοφωνικό σταθμό 3, έχει τα περισσότερα έσοδα, τα οποία χρησιμοποιούνται για την επιχορήγηση άλλων δημοσίων σταθμών.

1. Πιστεύει η Επιτροπή ότι, για να καθορισθεί εάνπάρχει δεσπόζουσα θέση στην αγορά πρέπει να λαμβάνεταιπόψη η θέση όχι μόνον ιδιωτικών φορέων ραδιοφωνικών μεταδόσεων, αλλά και εκείνη των δημοσίων φορέων;

2. Συμφωνεί η Επιτροπή ότι η διάκριση που γίνεται στο νόμο περί μέσων ενημέρωσης μεταξύ δημοσίων και ιδιωτικών (εμπορικών) ραδιοφωνικών σταθμών στον τομέα της πώλησης διαφημίσεων οδηγεί σε μη ισορροπημένους όρους ανταγωνισμού μεταξύ των δημόσιων και εμπορικών ραδιοφωνικών σταθμών; Εάν ναι, τούτο αντιβαίνει στην Συνθήκη ΕΚ και/ή στο Πρωτόκολλο που προσαρτάται στη Συνθήκη του Άμστερνταμ σχετικά με το σύστημα δημόσιας ραδιοτηλεόρασης στα κράτη μέλη;

3. Πιστεύει η Επιτροπή ότι η επένδυση κερδών δημοσίου σταθμού από έσοδα που προέρχονται από διαφημίσεις σε άλλο δημόσιο σταθμό, μέσω διασταυρούμενων επιχορηγήσεων, μεταβάλλει τους όρους ανταγωνισμού μεταξύ δημόσιων και ιδιωτικών (εμπορικών) σταθμών κατά τρόπο που βλάπτει το κοινοτικό συμφέρον;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-3653/00, E-3654/00 και E-3655/00

(15 Φεβρουαρίου 2001)

Σύμφωνα με όσα αποφάσισε το Δικαστήριο, η δημόσια ραδιοτηλεόραση εμπίπτει στους όρους της Συνθήκης ΕΚ και τις αρχές της κοινής αγοράς, συμπεριλαμβανομένων των κανόνων ανταγωνισμού και των κρατικών ενισχύσεων. Συγκεκριμένα, το άρθρο 87 παράγραφος 1 (πρώην άρθρο 92) της συνθήκης ΕΚ θα μπορούσε να εφαρμόζεται στη δημόσια ραδιοτηλεόραση, εφόσον πληρούνται όλοι οι όροι που αναφέρονται σε αυτό. Μια κρατική ενίσχυση μπορεί, πάντως, να θεωρηθεί συμβιβάσιμη με τις διατάξεις της συνθήκης ΕΚ. Περαιτέρω, το άρθρο 86 παράγραφος 2 (πρώην άρθρο 90) της συνθήκης ΕΚ ορίζει ότι μια κρατική ενίσχυση μπορεί να θεωρηθεί συμβιβάσιμη εφόσον είναι απαραίτητη για την παροχή μιαςπηρεσίας γενικού οικονομικού συμφέροντος.

Η σημασία της δημόσιας ραδιοτηλεόρασης αναφέρεται στο Πρωτόκολλο για τη δημόσια ραδιοτηλεόραση, που θεσπίστηκε από τη συνθήκη του Άμστερνταμ. Η Επιτροπή είναιποχρεωμένη να λάβειπόψη το εν λόγω ερμηνευτικό πρωτόκολλο. Σύμφωνα με αυτό εναπόκειται στην αρμοδιότητα των κρατών μελών να οριοθετούν τη δημόσιαπηρεσία και να μεριμνούν για τη χρηματοδότηση της δημόσιαςπηρεσίας, εφόσον η χρηματοδότηση αυτή δεν επηρεάζει τις συνθήκες του εμπορίου και τον ανταγωνισμό εντός της Κοινότητας σε βαθμό αντιβαίνοντα στο κοινό συμφέρον.

Η Επιτροπή δεν είναι σε θέση στο στάδιο αυτό α εκφέρει συγκεκριμένη γνώμη όσον αφορά τις συγκεκριμένες ερωτήσεις του Αξιότιμου μέλους, αλλά θα αξιολογήσει σε εύλογο χρονικό διάστημα και σε συνάρτηση με τα προαναφερόμενα όλες τις επιπτώσεις των απαιτήσεων της συνθήκης ΕΚ για τον ραδιοτηλεοπτικό κλάδο. Όσον αφορά το θέμα της κρατικής ενίσχυσης, η Επιτροπή προτίθεται να διασαφηνίσει τη θέση της στο θέμα αυτό με σχετική ανακοίνωση που θα δημοσιεύσει εντός του τρέχοντος έτους.